**بســــــــــم الله الرحمـــــن الرحيـــــــــم**

ዝኸበርኩም ኣሕዋትን ኣሓትን ተጠቀምቲ ቋንቋ ትግርኛ ዝኾንኩም፣ እዛ ትስዕብ ክታብ (ሪሳላ) ናይ ሸኽ ሙሓመድ ሳልሕ ኣልዑሰይሚን(ረቢ ይርሓመሎም)፣ ንኡስ ዓቐን ዘለዋ ኮይና ግን ከኣ ዓቢ ቁምነገር ሓዘል ዝኾነት፣ ሙስሊም ዓቢ ይኹን ንእሽቶ ከንብባን ክጥቀመላን እናተላበና እንሆ ብተውፊቕ ናይ ኣላሁ ሱብሓነሁ ወተዓላ፣ ናብ ትግርኛ ተርኂምና ብመንገዲ መርበብ ሓበሬታ(ራየቲ-ሰለፍ ኣብ ሱዳን)፣ ንዝርጋሓ ኣለና። ኣርእስታ ድማ(حقوق دعت إليها الفطرة وقررتها الشريعة) ትርጉሙ ድማ፣ ብሕጽር ዝበለ ከም’ዚ ይመስል፣ ብተፈጥሮ ኣድላዪ ዝኾነ መሰላት ሸሪዓ’ውን ዘጽደቐቶ ማለት እዩ። ረቢ ናይ ልቢ ንጽህናን ትግሃትን ክህበና እና ለመንና ኣሕዋትን ኣሓትን ሙስሊሚን ናይ’ዚ መርበብ’ዚ ተጠቀምቲ ክኾኑ ንላቦ። ረቢ ይወፍቐና ኣሚን።

**መእተዊ ናይ ሸይኽ مقدمة الشيخ**

**بســــــــــم الله الرحمـــــن الرحيـــــــــم**

**حقوق دعت إليها الفطرة وقررتها الشريعة**

**إن الحمد لله نحمده ونستعينه ونستغفره ونتوب إليه، ونعوذ بالله من شرور أنفسنا ومن سيئات أعمالنا من يهده الله فلا مضل له ومن يضلل فلا هادي له وأشهد أن لا إله إلا الله وحده لا شريك له وأشهد أن محمدًا عبده ورسوله صلى الله عليه وعلى آله وأصحابه ومن تبعهم بإحسان وسلم تسليما : أما بعد:-**

ካብ’ዚ ብምቕጻል ድማ ይብሉ ሸኽ ሙሓመድ ሳልሕ ኣልዑሰይሚን ረቢ ይርሓመሎም ገለ ካብቲ ብሉጽነት ሸሪዓ ናይ ኣላሁ ሱብሓነሁ ወተዓላ ኣብ መንጎ ደቂ ሰባት ፍትሒ ምርግጋጽን ንነብሲ ወከፍ ዘዝግብኦ መሰላት ብዘይ ምጉዳልን ምውሳኽን ምሃብን ኢዩ። ኣላሁ ሱብሓነሁ ወታዓላ ፍትሒ ከነንግስን ጽቡቕ ነገራት ክንገብርን ቤተ-ሰብና ክንበጽሕን ደሃዮም ክንገብርን ኣዚዙና። ኩሎም ኣንብያእ ድማ ፍትሒ ከንግሱ ረቢ ልኢኹዎም። ብፍትሒ ዝእዝዝ ክቱብ ኣውሪድሎም። ጉዳያት ናይ ኣዱንያን ናይ ኣኺራን ድማ ኩሉ ኣብ ፍትሒ ዝተመስረተ ጌርዎ። ፍትሒ ማለት ድማ በዓል መሰል ዘዝግብኦ መሰል ክትህቦ በዓል መዓርግ ድማ ከም ዝግብኦ ክብረቱን ደረጁኡን ክትሕልወሉ ማለት እዩ። እዚ ነገር’ዚ ክረጋገጽ እንተኾይኑ ድማ እቲ ዝበሃል ዘሎ መሰላት መጀመርያ ክንፈልጦ ይግባኣና። ካብ’ዚ ብምብጋስ ድማ እቲ ቀንዲ መሰረታዊ ዝኾነ መሰላት ደቂ ሰባት ንኽፈልጥዎን ፈሊጦም ድማ ንኽሰርሑሉን እዛ ትስዕብ ንኡስ ዓቐን ዘለዋ ኪታብ (ሪሳላ) ክነዳሉ መሪጽና ይብሉ ሸይኽ ሙሓመድ ` ሳልሕ ኣልዑሰይሚን ረቢ ይርሓመሎም።

ከምዚ ዝስዕብ ድማ ይኸውን፣-

**መሰላት፣ ክንብል እንከለና ኩሎም ሙስሊሚን ክፍጽምዎ ዝግብኦም ግዴታት ማለት እዩ።**

1. **መሰል ናይ ኣላሁ ሱብሓነሁ ወታዓላ… 1.حق الله تعالى ...............................**
2. **መሰላት ናይ ነብይና ሙሓመድ …….........…. (صلى الله عليه وسلم) 2.حقوق النبي**
3. **መሰላት ናይ ወለዲ.. 3.حقوق الوالدين ................................................**
4. **መሰላት ናይ ውላድ(ደቅኻ). 4. حقوق الأولاد......... ................................**
5. **መሰላት ናይ ቤተ-ሰብ(ኣዝማድ)… 5. حقوق الأقارب .................................**
6. **መሰላት ናይ ሰብኣይን ሰበይትን(ሰብ ሓዳር).. 6. حقوق الزوجين...................**
7. **መሰላት ናይ መራሕትን(ሓለፍቲ) ተመራሕትን(ህዝቢ) 7. حقوق الولاة والرعية...**
8. **መሰላት ናይ ጎረቤት.. 8. حقوق الجيران................................................**
9. **ሓፈሻዊ መሰላት ናይ ሙስሊሚን.. 9. حقوق المسلمين عمومًا.......................**
10. **መሰላት ናይ ኩፋር (ሙስሊሚን ዘይኮኑ)….….10. حقوق غير المسلمين.........**

እዘን ዝተጠቕሳ መሰላት ኣብ’ዛ ኪታብ እዚኣ በብሓደ ክንገልጸን ክንፍትን ኢና ኢንሻኣላህ።

**1ይ፡ መሰል ናይ ኣላህ ሱብሓናሁ ወተዓላ**   **الحق الأول: حق الله تعالى**

እዚ መሰል’ዚ ዝዓበየን ዝኸበረን ካብ ናይ ዝኾነ ይኹን ፍጡር (መኽሉቕ) መሰላት ንላዕሊ እዩ። ምኽንያቱ ኣላህ ሱቡሓነሁ ወተዓላ ኢዩ ኸሊቑና (ፈጢሩና)። ምሕደራ ናይ ኩሉ ጉዳያትና ድማ ኣብ ኢዱ ኢዩ። መሰል ናይቲ ካብ ዘይነበርካ ዝፈጠረካን ህሉው ዝገበረካን ኣብ ከብዲ ኣዴኻ ከለኻ’ውን ዝብላዕን ዝስተን ብኽእለቱ ከም ዝበጽሓካ ጌሩልካ። ዝኾነ ይኹን ፍጡር መግብን ዝስተን ከብጽሓልካ ኣይክእልን ኢዩ ኣብ’ዚ ግዜ’ዚ። ካብ ከብዲ ኣዴኻ ምስ ወጻኻ’ውን ካብ ጸባ ጡብ ኣዴኻ ከም ትምገብ ጌሩካ። ኣቦኻን ኣዴኻን ተኸናኺኖም ከም ዘዕብዩኻ ጌሩልካ፣ ኒዕማ ናይ ዓቕሊ ሂቡካ ሕማቕን ጽቡቕን ክትፈልየሉ ትኽእል ሓንጎልን ዓቕልን ሂቡካ። ስለዚ ንኣላህ ሱብሓናሁ ወተዓላ እቲ ዝግብኦ መሰል ክትህቦ ኣይግባኣካን’ዶ! ኣላሁ ሱብሓናሁ ወተዓላ ከም’ዚ ይብል ኣብ ቅዱስ ቁርኣን፦

**(والله أخرجكم من بطون أمهاتكم لا تعلمون شيئًا وجعل لكم السمع والأبصار والأفئدة لعلكم تشكرون) سورة النحل الآية 78**

ንሓንቲ ካልኢት ወይ ናይ ቋሕ-ሰም ግዜ ‘ዉን ትኹን ሓገዝን ራሕማን ናይ ኣላሁ ሱብሓነሁ ወተዓላ እንተዝፍለየካ ክትነብር ኣይምኻኣልካን። ኒዕማን ራሕማን ናይ ኣላሁ ሱብሓነሁ ወተዓላ ኣብ ልዕሌኻ እዚ ካብ ኮነ እቲ ዝዓበየ ግቡእካ ብቐዳምነት ከተተግብሮ ዝግበኣካ ድማ መሰል ናይ ኣላሁ ሱብሓነሁ ወተዓላ ኢዩ። ኣላሁ ሱብሓናሁ ወተዓላ ካባኻ ዝደልዮ ሓገዝ ኣብ ርዝቂ ይኹን ኣብ ካልእ ነገራት የለን። ከምቲ ኣላሁ ሱብሓናሁ ወታዓላ ዝብሎ:-

**(لا نسألك رزقًا نحن نرزقك والعاقبة للتقوى) سورة طه الآية 132**

ኣላሁ ሱብሓነሁ ወታዓላ ካባኻ ዝደልያ ነገር እንተደኣ ሃልያ ሓንቲ ኢያ። ንሳ ካኣ ጥቕማ ተመሊሳ ንዓኻ እያ። ንሳ ድማ ሽርኪ ከይገበርካ ንዕኡ ጥራይ ክትግዝኦ ኢዩ ዝደሊ ካባኻ። ከምቲ ረቢ ዝበሎ፦

**(وما خلقت الجن والإنس إلا ليعبدون (56)ما أريد منهم من رزق وما أريد أن يطعمون (57)إن الله هو الرزاق ذو القوة المتين(58)) سورة الذاريات**

ኣላሁ ሱብሓነሁ ወተዓላ ካባኻ ዝደልዮ ናቱ ተገዛኢ ክትከውን ብኹሉ ትርጉም ናይ ተገዛእነት: ረብኻ ስለ ዝኾነ ብኹሉ ትርጉም ናይ ሩብቡያ (ፈጣርን ወናንን ኣካያድን ናይ’ዛ ዓለም)። ትሑት ተገዛኢ (ባርያ) ኩን ንረቢ። ዝኣዘዘካ ግበር በቲ ትኽእሎ፣ ካብ ዝኸልከላካ ነገራት ካብ ኩሉ ተኸልከል። ኩሉ ኣብ ቁርኣን ረቢ ዝበሎ ከምኡ’ውን ነብዩና ሙሓመድ (ሰለላሁ ዓለይሂ ወሰለም) ኣብ ሱና ዝበልዋ ሓቂ ምዃኑ እመን። አዚ ኩሉ ረቢ ዝሃበካ ኒዕማ ክትክሕዶስ ኣይትሓንኽን’ዶ፧! ንሓደ ኩሉ ግዜ ጽቡቅ ዝገብረልካ ሰብ ሕማቕ ክትፈድዮ ምሓነኽካ፥ እሞ ንረቢ ሱብሓናሁ ወተዓላ ኸ ድኣ እዚ ኩሉ ኒዕማ ዝሃበካ ከመይ ጌርካ ሕማቕ ትፈድዮ፧! ኩሉ ዝጎድኣካ ነገራት ‘ውን ብራሕምኡ ይከላኸለልካ። ከምቲ ኣላሁ ሱሓናሁ ወተዓላ ዝበሎ፣-

**(وما بكم من نعمة فمن الله ثم إذا مسكم الضر فإليه تجأرون )سورة النحل الآية53**

እዚ መሰል ናይ ረቢ ሱብሓናሁ ወተዓላ ንኽትፍጽሞ ድማ እቲ መንገዲ ናይ ዒባዳ (ተገዛእነት) ቀሊልን ልዕሊ ዓቕምኻ ዝኾነ ነገራት ዘይግድድን ጌሩልካ ረቢ። ከምቲ ረቢ ዝበሎ:-

**(وجاهدوا في الله حق جهاده هو اجتباكم وما جعل عليكم في الدين من حرج ملة أبيكم إبراهيم هو سماكم المسلمين من قبل وفي هذا ليكون الرسول شهيدًا عليكم وتكونوا شهداء على الناس فأقيموا الصلاة وآتوا الزكاة واعتصموا بالله هو مولاكم فنعم المولى ونعم النصير)سورة الحج الآية78**

እዚ ድማ ኢዩ እቲ ሓቀኛን ትኽክልን ዝኾነ እምነት፣ ኣፍራይ ዝኾነ ጽቡቕ ስራሕ፣ ኣብ ፍትወትን ኣኽብሮትን ናይ ረቢ ዝተመርኮሰ እምነት፣ ፍሪኡ ድማ ንጽህና ናይ ልብን ሰብነትን ይኸውን።ንኣብነት ገለ ካብቲ ጽቡቕ ስራሕ፣ ሓሙሽተ ግዜ ኣብ መዓልቲ ሰላት ምስጋድ፣ ረቢ ዝገበርካዮ ጌጋታት ይቕረ ይብለልካ፣ ደረጃኻ ኣብ ጀና ይውስኽ፣ ርግኣት ናይ ልቢ ትረክብ፣ ኩነታትካ ድማ ይምሓየሽ። እዚ ዒባዳ’ዚ ድማ ኩሉ ሰብ ከከም ዓቕሙ ጌሩ ይፍጽሞ። ከምቲ ረቢ ዝበሎ፦

**(فاتقوا الله ما استطعتم)سورةالتغابن الآية16**

ከምኡ’ውን ከምቲ ነብይና ሙሓመድ(ሰለላሁ ዓለይሂ ወሰለም) ንዒምራን ዝብሃል ሰሓቢ (ረድየ ላሁ ዓንሁ) ምስ ሓመመ ዝበልዎ፦

**(صل قائما فإن لم تستطع فقاعدا فإن لم تستطع فعلى جنب) رواه البخاري وغيره**

ትርጉሙ ድማ ደው ኢልካ ስገድ ፥እንተዘይኪኢልካ ኮፍ ኢልካ ስገድ፥ እንተዘይኪኢልካ ድማ ጎቦ ኴንካ ስገድ ማለት እዩ። ዘካት ድማ ገለ ካብ ገንዘብካ ነቶም ረቢ ኣብ ቁርኣን ዝጠቐሶም ሸሞንተ ዓይነት ሰባት ካብ ሙስሊሚን ዘካት ዝግቦኦም ምሃብ ማለት አዩ። ስያም (ጾም) ድማ ኣብ ዓመት ሓንቲ ወርሒ ኢያ። ረቢ ድማ ከም’ዚ ይብል፦

**(ومن كان مريضًا أو على سفر فعدة من أيام أخر) سورة البقرة الآية 185**

ብሰንኪ ሕማም ወይ መገሻ ክጸዉም ዘይከኣለ ድማ ፍቓድ ኣለዎ ካብ ረቢ። ዳሕራይ ምስ ሓወየ ወይ ካብ መገሽኡ ምስ ተመልሰ ክቐድዮ (ዝሓለፎ ክትክኦ)። ንኹሉ ግዜ ክጸውም ክእለት ዘይብሉ ድማ፣ የፍጥር’ሞ ንነፍሲ ወከፍ መዓልቲ ናይ ረሞዳን መስኪን የብልዓላ። ሓጅ ድማ ኣብ ዕድሜኻ ምሉእ ሓንቲ ግዜ ንኽእለት ዘለዎ ማለት ኢዩ። እዘን ዝተጠቕሳ እተን ቀንዲ መሰረታውያን መሰላት ናይ ረቢ ክንትግብረን ዝግበኣና ኢየን። ካብ’ዚ ዝተረፈ ካልእ መሰላት ናይ ረቢ ድማ ከከም ኣጋጣሚታቱ ንትግብሮ ማለት ኢዩ። ንኣብነት ከም ጂሃድ፣ ምሕጋዝ (ምዕዋት) ንዝተዓመጹ ሙስሊሚን ዝኣመሰለ ማለት እዩ።

እዚ ዝጠቐስናዮ ስራሓት ንኸተተግብሮ ቀሊልን ውሑድን ኢዩ። ኣጅሩ (ዓስቡ) ግን ኣዝዩ ብዙሕ ኢዩ። ከም’ቲ ዝግባእ እንተደኣ ተግቢርካዮ ድማ ካብቶም ዕውታት ኣብ ኣዱንያን ኣኺራን ትኸውን፣ ካብ ሓዊ ጀሃነም ትድሕን ካብቶም ጀና ዝኣትዉ ትኸውን። ከምቲ ረቢ ዝበሎ፣-

**(فمن زحزح عن النار وأدخل الجنة فقد فاز وما الحياة الدنيا إلا متاع الغرور) سورة آل عمران الآية 185**

**2ይ፡ መሰል ናይ ነብይና ሙሓመድ (ሰለላሁ ዓለይሂ ወሰለም)**

**الحق الثانى: حق رسول الله صلى الله عليه وسلم**

ካብ ናይ መኽሉቂን (ፍጡራት) መሰላት ዝዓበየ መሰል ናይ ነብይና ሙሓመድ (ሰለላሁ ዓለይሂ ወሰለም)እዩ። ረቢ ድማ ከም’ዚ ይብል ኣብ ቁርኣን፦

**(إنا أرسلناك شاهدًا ومبشرًا ونذيرًا لتؤمنوا بالله ورسوله وتعزروه وتوقروه)سورة الفتح الآية 8،9**

ልዕሊ ነብስና፡ ልዕሊ ወለድናን ውላድናን ኮታ ልዕሊ ኩሎም ደቂ ሰባት ንነብይና ሙሓመድ(ሰለላሁ ዓለይሂ ወሰለም) ክንፈቱ ይግበኣና። ከምቲ ነብይና ሙሓመድ(ሰለላሁ ዓለይሂ ወሰለም) ዝበልዎ:

**(لايؤمن أحدكم حتى أكون أحب إليه من ولده ووالده والناس أجمعين).رواه البخاري ومسلم**

ገለ ካብቲ መሰላት ናይ ነብይና ሙሓመድ(ሰለላሁ ዓለይሂ ወሰለም) ድማ ፡ ምስ ዝንኦምን መዓርጎምን ዝሳነ ዝግባእ ኣኽብሮት ክንህቦም ብዘይ ምጉዳልን ምውሳኽን ማለት እዩ። ብሂወቶም እንከለዉ ከነኽብሮም ምስ ሞቱ ድማ ሱና ናቶምን ሸሪዓ ናቶምን ከነኽብር ይግበኣና። ናይ ሰሓባ ኣኽብሮት ኣብ ልዕሊ ነብይና (ሰለላሁ ዓለይሂ ወሰለም) ዝነበሮም ምስ እንዕዘብ ድማ፡ እቲ ዝግብኦም ፍትወትን ኣኽብሮትን ከምዝሃብዎም ክንርዳእ ንኽእል። ከምቲ ዑርዋ ቢን መስዑድ ዝበሎ፡ ቁረይሽ ናብ ነብይና ሙሓመድ(ሰለላሁ ዓለይሂ ወሰለም) ብዛዕባ ስምምዕ (ዕርቂ) ናይ ሑደይቢያ ንኽረዳዳእ ምስ ለኣኽዎ፣ ናብ ብዙሓት ነጋውስ ከይደ፡ ኪስራ፣ ቀይሰር፣ ነጃሺ ከምዚ ኣኽብሮት ናይ ሙሓመድ(ሰለላሁ ዓለይሂ ወሰለም) ግን ሰዓብቱ ዘኽብርዎ ንጉስ ኣይራኣኹን። እንተ ኣዚዝዎም ትእዛዙ ንኽፍጽሙ ይቀዳደሙ፣ ዉዱእ እንተደኣ ገይሩ ‘ውን ካብ ዉዱእ ዝግበረሉ ማይ ንኽረኽቡ ይቀዳደሙ፣ ንሱ ክዛረብ እንከሎ ንሶም ዓው ኢሎም ኣይዛረቡን፣ ኣትኲሮም’ውን ኣይጥምትዎን፣ ብምባል ኣኽብሮት ናይ ሰሓባ ንነብይና ሙሓመድ( ሰለላሁ ወዓለይሂ ወሰለም) ከምዚ ክብል ገሊጽዎ። ገለ ካብቲ መሰላት ናይ ነብይና ሙሓመድ (ሰለላሁ ዓለይሂ ወሰለም) ድማ፣ ኩሉ ብዛዕባ ዝሓለፈን ዝመጽእ ግዜን ዝተዛረብዎ ሓቂ ምዃኑ ምእማን፣ ዝኣዘዙና ነገር ከከም ዓቕምና ክንፍጽም፣ ካብ ዝኸልከሉና ነገራት ክንክልከልን ክንርሕቕን፣ መንገድን ኣካይዳን ናይ ነብይና (ሰለላሁ ዓለይሂ ወሰለም) እንኮን ምሉእን ሓቀኛን ኣካይዳ ምዃኑ ክንኣምን ፥ሸሪዓ ናቶም ውን እንኮን ምሉእን ሓቀኛን ሸሪዓ ምዃኑ ክንኣምን፣ ዝኾነ ይኹን ስርዓት ወይ ሕጋጋት ቅድሚ ሸሪዓ ናይ ነቢይና(ሰለላሁ ዓለይሂ ወሰለም) ክንርስዖ ከም ዘይብልና። ከምቲ ረቢ ዝበሎ፣

**(فلا وربك لايؤمنون حتى يحكموك فيما شجر بينهم ثم لا يجدوا فى أنفسهم حرجًا مما قضيت ويسلموا تسليما).سورة االنساء الآية 65. (قل إن كنتم تحبون الله فاتبعوني يحببكم الله ويغفرلكم ذنوبكم والله غفور رحيم).سورة آل عمران الآية31**

ገለ ካብቲ መሰላት ናይ ነብይና ሙሓመድ )ሰለላሁ ዓለይሂ ወሰለም( ድማ፣ ነፍሲ ወከፍ ሙስሊም በብዓቕሙ ንሸሪዓ ናይ ነቢይና(ሰለላሁ ዓለይሂ ወሰለም) ክከላኸለሉ ይግባእ። ጸላእቲ ናይ እስልምና እንተድኣ ብምጽላምን ኣብ እስልምና ዘየለ ነገራት እና ተዛረቡ ንእስልምና ከኽፍኡ ጀሚሮምን ኣብዚ ግዜ’ዚ ግቡእ ናይ ሓደ ሙስሊም ነዚ ጸለመ’ዚ ብፍልጠት )ኪታብን ሱናን( እና ኣምከንካ(እና ኣፍሸልካ) እቲ ንጹርን ብሩሁን ዝኾነ እስልምና ንሕብረተ-ሰብ ምግላጽ ይኸውን። ጸላኢ እንተዳኣ ብኣጽዋር ንሙስሊሚን ወሪርዎም ድማ ብኣጽዋርን ሓይልን ክንከላኸል ግቡእና ይኸውን።

ዝኾነ ክእለት ዘለዎ ሙእሚን ድማ እንተድኣ ጸላእቲ ንሸሪዓ ወይ ንነብይና ሙሓመድ (ሰለላሁ ዓለይሂ ወሰለም) ክጸርፉ ሰሚዑ በብዓቕሙ ክከላኸል ይግብኦ።

**3ይ፡ መሰላት ወለዲ الحق الثالث : حقوق الوالدين**

ናይ ወለዲ ክብረትን ጽቡቕ ነገራት ንደቆም ዝገብርዎን ዝኽሕድ ዘሎ ኣይመስለንን። ኣቦኻን ኣዴኻን ሰበብ(ምኽንያት) ምህላውካ ኣብዛ ኣዱንያ ኢዮም። ብንእሽቶኻ ኣዕቢዮምኻ፣ንስኻ ንኸተዕርፍ ደኺሞም፣ ንስኻ ንኽትድቅስ ድቃስ ዘይብሎም ሓዲሮም። ወላዲትካ ንኣስታት ትሽዓተ ወርሒ ዝኸውን ኣብ ከብዳ ጸይራትካ። ከምቲ ረቢ ዝበሎ፣-

(حملته أمه وهنًا على وهن) سورة لقمان الآية 14

ድሕሪኡ ‘ውን ንኣስታት ክልተ ዓመት ዝኸውን ኣብ ሑቕፈኣ ኣጥቢያን ተኸናኺናን ኣዕቢያትካ። ከምኡ’ውን ወላዲኻ ንኸይትጠሚ፣ ንኸይትጸምእ፣ ንኸይትዓርቕ ይደኽመልካ። እሩምን ቅኑዕን ዝኾነ ኣታዓባብያ ንኽትዓቢ’ ውን ይጽዕረልካ። ኣብዚ ደረጃ’ዚ ንስኻ ዝጠቕመካን ዝጎድኣካን ኣይትፈልጥን ኢኻ።ስለ’ዚ ድማ እዩ ረቢ ንወለድኻ ክትምእዘዞምን ከተመስግኖምን ከም ዘለካ ዝኣዘዘካ።

**(ووصينا الإنسان بوالديه حملته أمه وهنا على وهن وفصاله في عامين أن اشكرلي ولوالديك إلي المصير) .وقال تعالى:**

**(وبالوالدين إحسانًا إما يبلغن عندك الكبر أحدهما أو كلاهما فلا تقل لهما اف ولا تنهرهما وقل لهما قولا كريما \* واخفض لهما جناح الذل من الرحمة وقل رب ارحمهما كما ربياني صغيرا ) سورة الإسراء الآية24**

መሰላት ወለድኻ ድማ፣ ክትምእዘዞም ከም ዘለካ ፥ምምእዛዝ ድማ ብዝተፈላለየ ነገራት ክኸውን ይኽእል። ጽቡቕ ዘረባ ከተስምዖም ፥ብገንዘብካን ጉልበትካን ከተገልግሎም ፥ኩሉ ዝኣዘዙኻ ሐራይ ክትብሎም ፥ብዘይካ ረቢ ዝሓረሞ ነገራትን ንዓኻ ዝጎድእን። ገጽካ ተፋሕሽወሎም (ተብርሃሎም) ፥ብፍላይ ድማ ኣብ ግዜ ዕብየቶም ፥ሕማሞም ወይ ድኽመቶም ከተንጸርጽር የብልካን። ምኽንያቱ ንስኻ ’ውን እዚ ደረጃ ንሳቶም ዘለውዎ ክትበጽሖ ኢኻ። ንስኻ ‘ውን ኣቦ ክትከውን ኢኻ ከምኦም ፥ረቢ ዕድሜኻ እንተ-ድኣ ኣንዊሕዎ ‘ውን ክትኣርግ ኢኻ። ሓገዝ ናይ ደቅኻ ከድልየካ ኢዩ ከምቲ ወለድኻ ሓገዝ ናትካ ዘድልዮም ዘሎ። እንተ ድኣ ብዝግባእ ትእዛዛት ናይ ወለድኻ ፈጺምካ፣ ኣብሽር ኣጅሪ ኣለካ ከምኡ ‘ውን ኢድካ ክትፍደ ኢኻ። ንወለዱ ዝተኣዘዘ ደቁ ክእዘዝዎ እዮም። ረቢ ድማ መሰል ናይ ወለዲ ማዕረ ክንደይ ከቢድ ምዃኑ ንኸረድኣና መሰል ናቶም ድሕሪ ዒባዳ (ተገዛእነት) ናቱ ሰሪ**ዎዕ**። ከምዚ ድማ ይብል፥-

**(واعبدوا الله ولا تشركوا به شيئًا وبالوالدين إحسانا )سورة النساء الآية 36. وقال تعالى: (أن اشكر لي ولوالديك) سورة لقمان الآية 14**

ነብይና ሙሓመድ (ሰለላሁ ዓለይሂ ወሰለም) ‘ውን ትእዛዝ ወለድኻ ምኽባር ቅድሚ ጂሃድ ሰሪዖሞ። እዚ ድማ ንወለድኻ ምምእዛዝ ማዕረ ክንደይ ዓቢ ግቡእና ምዃኑ የረድኣና። ገለ ሰባት ግን ረቢ ይሳምሓናን ይሳምሓዮምን እዚ ነገር’ዚ ዘንጊዖሞ ኣለዉ። ሕሉፍ ሓሊፍዎም ገሊኦም ምስ ወለዶም ርክብ ዝብሃል የብሎምን። ነብኡ ይኹን ነዲኡ ዝኾነ መሰሎም ኣይገብረሎምን፣ ከምኡ ’ውን የስተናዕቖምን ይባጭወሎምን። እዚ ከም’ዚ ዓይነት ሰብ ግን እንተ ኣብ ኣዱንያ እንተ ኣብ ኣኺራ ኢዱ ክፍደ ኢዩ።

**4ይ፡ መሰላት ናይ ደቅና (ውላድና) الحق الرابع : حق الأولاد**

ደቅና ደቀንስትዮ ይኹና ደቂ ተባዕትዮ ብዙሕ መሰላት ኣለዎም። ገለ ካብቲ መሰላቶም ድማ ፥እሩምን ቅኑዕን ዝኾነ ኣተዓባብያ ከነዕብዮም ፥እዚ ድማ ዲን ብምምሃርን ጽቡቕ ጠባይ ከም ዝህልዎም ጌርና ብምኹስኳስን ክኸውን ይኽእል። ከምቲ ረቢ ዝበሎ ኣብ ቁርኣን፥-

**(يا أيها الذين آمنوا قوا أنفسكم وأهليكم نارًا وقودها الناس والحجارة)سورة التحريم الآية 6**

ከመኡ’ውን ከምቲ ነብይና ሙሓመድ (ሰለላሁ ዓለይሂ ወሰለም) ዝበልዎ፥-

**(كلكم راع وكلكم مسؤول عن رعيته والرجل راع فى أهله ومسؤول عن رعيته) رواه البخاري ومسلم**

ደቅና ሕድሪ ኢዮም። ሓላፍነቶም ዝወስዱ ድማ ኣቦን ኣደን ኢዮም። በቲ ዝግባእ ሓላፍነቶም ከይዘንግዑ ዲን እና መሃሩን ብጽቡቕ ጠባይ እናኾስኮሱን እንተ ድኣ ኣዕብዮሞም ፥እቶም ወለዲ ካብ ተሓታትነት ይድሕኑ ፥እቶም ቆልዑ ‘ውን ሳሊሒን ይኾኑ ኢንሻኣላህ። ኣብ ኣዱንያን ኣብ ኣኺራን ንወለዶም ዘሐጉሱ ድማ ይኾኑ።

**(والذين آمنوا واتبعتهم ذريتهم بإيمان ألحقنا بهم ذريتهم وما ألتناهم(أي مانقصناهم ) من عملهم من شيء كل امرئ بما كسب رهين)سورة الطور الآية21**

ከምኡ’ውን ነብይና ሙሓመድ (ሰለላሁ ዓለይሂ ወሰለም) ከምዚ ይብሉ፣

**(إذا مات العبد انقطع عمله إلا من ثلاث: صدقة جارية أو علم ينتفع به من بعده أو ولد صالح يدعو له)رواه مسلم**

እዚ ድማ ፍረ ናይቶም ወለዲ ኢዩ። ንውላዶም ኣደብ ዘለዎ ኣተዓባብያ እንተ’ ድኣ ኣዕብዮሞ፣ ድሕሪ ሙማቶም ‘ውን ክጠቕሞም ይኽእል። ብዙሓት ወለዲ ግን ሓላፍነቶም ዘንጊዖም ነዚ ነገር’ዚ ብሸለልትነት ይርእይዎ። ደቆም ናበይ ከም ዝኸዱ ምስ መን ከም ዝኸዱ መዓስ ከም ዝመጹ ኣይሓትሎምን። ማዕዳን ምኽርን’ውን ኣይህብዎምን። ካብ ሕማቕ ነገር‘ውን ኣይክልክልዎምን። ካብቲ ዘገርም እዞም ሰባት’ዚኦም ኣብ ምክትታል ገንዘቦምን ምሕላው መኽሰቦምን ኣዝዮም ንፉዓት ኢዮም። መብዛሕትኡ ግዜ ከኣ እዚ ገንዘብ’ዚ ንወረስቲ ዝተርፍ’ዩ። ብዛዕባ ደቆም ግን ተገዳስነት የብሎምን። ብኣንጻሩ ከኣ ንደቅኻ ምክትታል ኢዩ ኣብ ኣዱንያን ኣኺራን ጥቕሚ ዘለዎ። ከምቲ ንደቅና ንኸነብልዖም ከነስትዮም ከምኡ ‘ውን ንኸይዓርቁ ክንከድኖም ግቡእና ዝኾነ፣ ዲኖም ከነፍልጦም ድማ ግቡእና ኢዩ። ገለ ካብቲ መሰላት ናይ ዉላድ ድማ፣ ዝኣክል መሻርፍ ክህቦም፣ ክበቀሎም ከም ዘይብሉ፣ ዋላ ውን ሕጂ ኣብዚ ኣዱንያ እንከሎ እንተበቐቐሎም ምስ ሞተ ፈትዩ ጸሊኡ ክወስድዎ ኢዮም። ከምቲ ዝግባእ ዝኣክል መሻርፍ እንተ ድኣ ዘይሂብዎም ድማ ካብ ገንዘቡ ዝኣኽሎም ክወስዱ ይኽእሉ ኢዮም። ከምቲ ሂንዱ ቢንቲ ዑትባ ንነብይና(ሰለላሁ ዓለይሂ ወሰለም) ምስ ሓተተቶም ዝበልዋ ማለት’ዩ። ገለ ካብ መሰላት ናይ ደቅና ድማ፣ ሓደ ካብ ሓደ ኣብሊጹ ክሪኦም ከምዘይብሉ። ኣብ ህያብ‘ውን እንተኾነ ንገለ ሂቡ ንገለ ከይከልእ፣ እዚ ዓመጽ ኢዩ። ኣብ መንጎ’ቶም ኣሕዋት ‘ውን ጽልእን ባእስን ከምጽእ ስለ ዝኽእል። ከምኡ’ ውን እቶም ዘይተዋህቡ ምስ ኣቦኦም ጽልኢ ከሕድሩ ይኽእሉ። ዝያዳ ንወለዱ ዝምእዘዝ ዉላድ ‘ውን ካብቶም ካልኦት ኣሕዋቱ ዝያዳ ክወሃብ ኣይግብኦን። ምኽንያቱ ኣጅሪ (ዓስቢ) ናቱ ካብ ረቢ ክረኽቦ ኢዩ። እንታይ ይፍለጥ እቲ ሕጂ ዝምእዘዝ ዘሎ ጽባሕ ይኣቢ ይኸውን እቲ ሎሚ ዝኣቢ ዘሎ ድማ ጽባሕ ይምእዘዝ ይኽውን ምኽንያቱ ልቢ ናይ ደቂ ሰባት ኣብ ኢድ ረቢ ኢዩ። ከም ድላዩ ድማ ይቐያይሮ ረቢ። ከምቲ ነብይና (ሰለላሁ ዓለይሂ ወሰለም) ዝበልዎ፥-

**(أكل ولدك نحلته مثل هذا؟) قال: لا. قال:(فأرجعه) وفي رواية قال:(اتقوا الله واعدلوا بين أولادكم ). وفي أشهدعلى هذا غيري فإني لا أشهد على جور) .رواه البخاري ومسلم )لفظ**

ሓደ ካብ ሓደ ኣብሊጽካ ምርኣይ ወይ ምሃብ ዓመጽ ኢዩ ኢሎም ነብይና ሙሓመድ (ሰለላሁ ዓለይሂ ወሰለም)። ዓመጽ ድማ ሓራም ኢዩ። እንተድኣ ነቲ ሓደ ቆልዓ ዘድልዮ ነቲ ካልእ ዘየድልዮ ኮይኑ ግን፣ ንኹሎም ከከም ዝደልይዎ ክህቦም ጸገም የብሉን። እቲ ወላዲ ኩሉ ግቡኣቱ ከይዘንገዐ እንተ ድኣ ቆልዑቱ ኣዕብዩ፣ እቲ ዉላድ ድማ ኢንሻኣላህ መሰላት ናይ ወለዱ ብግቡእ ክፍጽም። ወለዲ እንተ ድኣ ሓላፍነቶም ዘንጊዖም ግን፣ እቲ ዉላድ ብዝግባእ ብስነ-ስርዓት ክኹስኮስ ስለ ዘይክእል፣ ናይ ወለዱ ክብረት ክርዳእን ሓላፍነቱ ብዝግባእ ከተግብርን ኣይክእልን ኢዩ።

5ይ፡ መሰላት ናይ ቤተ-ሰብ (ኣዝማድ) **الحق الخامس: حقوق الأقارب**

ብዝምድና ዝቐርቡኻ ደቂ ሰባት ከም ሓዉኻ፣ ሓወቦኻ፣ ኣኮኻ፣ ኮታ ኩሎም ብወገን ኣዴኻን ኣቦኻን ዝቐርቡኻ ቤተ-ሰብካ ንዕኦም ዝምልከት ካባኻ ዝሓትዎ መሰላት ኣለዎም። ከምቲ ረቢ ዝበሎ ኣብ ቁርኣን፦

**(وآت ذا القربى حقه ) سورة الإسراء الآية 26 . وقال: (واعبدوا الله ولا تشركوا به شيئًا وبالوالدين إحسانًا وبذي القربى ) سورة النساء الآية 36.**

ስለዚ ንቤተ-ሰብካ ክትበጽሖም ይግባእ። ብገንዘብካ ብጉልበትካ ከምኡ ‘ውን ብዘለካ ቦታ ተጠቂምካ ጽቡቕ ክትገብረሎም ይግባኣካ። ከምቲ ነብይና ሙሓመድ (ሰለላሁ ዓለይሂ ወሰለም) ዝበልዎ፦

**(إن الله خلق الخلق حتى إذا فرغ منهم قامت الرحم فقالت : هذا مقام العائذ بك من القطيعة ، فقال الله : نعم أما ترضين أن أصل من وصلك وأقطع من قطعك ، قالت: بلى .قال: فذلك لك ). ثم قال رسول الله صلى الله عليه وسلم (اقرأوا إن شئتم: (فهل عسيتم إن توليتم أن تفسدوا في الأرض وتقطعوا أرحامكم أولئك الذين لعنهم الله فأصمهم وأعمى أبصارهم )سورة محمد الآيتان22،23. رواه البخاري ومسلم**

ከምኡ’ ውን ረሱል(ሰለላሁ ዓለይሂ ወሰለም)ከምዚ ይብሉ፦

**(من كان يؤمن بالله واليوم الآخر فليصل رحمه) رواه البخاري ومسلم**

ኣብ’ዚ ጉዳይ’ዚ ድማ ብዙሓት ሰባት ሸለልትነት የርእዩ። ገለ ሰባት ኣለዉ ንቤተ-ሰቦም ኣይበጽሕዎምን። ብገንዘብ ይኹን ብጉልበት ኣይሕግዝዎምን። ኣብ ግዜ ሽግሮም ኣይሕወስዎምን። ህያብ ይኹን ካልእ ፍቕሪ ዘደልድል ተበግሶታት ኣይገብርሎምን። እኳ ድኣ ብኣንጻሩ ሕማቕ ዘረባ ከስምዕዎምን ሕማቕ ተግባራት ኣብ ልዕሊኦም ክፍጽሙን ትርኢ። ገለ ድማ ነቶም ዝበጽሕዎ ጥራይ ኢዩ ዝበጽሕ። እቶም ዘይበጽሕዎ ቤተ-ሰቡ ኣይበጽሖምን። እዚ ከኣ ኣጅሪ ደልዩ ቤተ-ሰቡ ይበጽሕ ኣሎ ዘይኮነ ዝብሃል እንታይ ድኣ ነቲ ዝገበሩሉ ጽቡቕ ነገር ይፈድዮም ኣሎ ማለት እዩ። እቲ ናይ ብሓቂ ቤተ-ሰቡ ዝበጽሕ ዝብሃል ካብ ረቢ ኣጅሪ ደልዩ ዝበጽሕ እዩ። ንሳቶም ይብጽሕዎ ኣይብጽሕዎ ድማ ኣየገድሶን ኢዩ። ከምቲ ነብይና ሙሓመድ (ሰለላሁ ዓለይሂ ወሰለም) ዝበልዎ፦

**(ليس الواصل بالمكافئ ،ولكن الواصل الذي إذا قطعت رحمه وصلها ) رواه البخاري**

ሓደ ሰብኣይ ድማ ከምዚ ክብል ሓተቶም ያረሱላላህ ኣነ ቤተ-ሰበይ እበጽሖም ንሳቶም ግን ኣይበጽሑንን ፥ኣነ ጽቡቕ እገብረሎም ንሶም ድማ ሕማቕ ይፈድዩኒ ፥ኣነ እድንግጸሎም ንሶም ይጭኩኑለይ ነብይና(ሰለላሁ ዓለይሂ ወሰለም) ድማ ከምዚ ክብሉ መሊሶምሉ፦

**(لئن كنت كما قلت فكأنما تسفهم المل، ولايزال معك من الله ظهير عليهم مادمت على ذلك) رواه مسلم.**

ትርጉሙ ድማ ከምዚ ትብሎ ዘለኻ እንተ ድኣ ኮይኑ ዉዑይ ሓሙኽሽቲ ተቝሑሞም ከም ዘለኻ ኢዩ። ሓገዝ ናይ ረቢ ድማ ኣይክፍለየካን እዩ ኣብዚ ጉዳይ’ዚ ብኸምዚ ክሳብ ዝቐጸልካ። ቤተ-ሰቡ ዝበጽሕ ሰብ ረቢ ሱብሓነሁ ወታዓላ ብራሕማኡ ይበጽሖ። ኣብ ኣዱንያን ኣብ ኣኺራን ኩሉ ጉዳያቱ ቀሊል ይገብረሉ ካብ ጭንቀትን ሽግራትን ድማ የገላግሎ። ከምኡ ’ውን ኣብ መንጎ ስድራቤታት ፍቕርን ስኒትን ይድልድል ፥ነንሕድሕዶም ድማ ኣብ ግዜ ሓጎስን ሓዘንን ይተሓጋገዙ። ቤተ-ሰቡ ዘይበጽሕ ሰብ ግን ብኣንጻሩ ማለት ኢዩ።

6ይ፡ መሰላት ናይ ሰብኣይን ሰበይትን(ሰብ-ሓዳር)

**الحق السادس : حق الزوجين**

ሓዳር ወይ መርዓ ዓቢ ጽልዋ ኢዩ ዘለዎ። ኣብ መንጎ ክልተ ሰብ ሓዳር ጠማሪ ዝኾነ ሸርዓዊ ርክብ ኮይኑ ነፍሲ- ወከፎም ናይ መጻምድቱ መሰላት ከማልእ ይግደድ። ነፍሲ- ወከፎም ድማ ምስ መጻምድቱ ብጽቡቕ ክነብር ይግባእ። ከምቲ ረቢ ዝበሎ ኣብ ቁርኣን ኣልከሪም:-

**(وعاشروهن بالمعروف ) سورة النساء الآية 19. وقال تعالى: (ولهن مثل الذي عليهن بالمعروف وللرجال عليهن درجة)سورة البقرة الآية 228** ነፍሲ- ወከፎም ግቡእ ናቱ ፈሊጡ እንተ ድኣ ኣተግቢርዎ ድማ ራህዋን ህድኣትን ቅሳነትን ዝመልኦ ሂወት ከሕልፉ ይኽእሉ። ብኣንጻሩ እንተ ድኣ ኮይኑ ድማ ሽግርን ህኮትን መናብርቶም ክኸውን ኢዩ ማለት ኢዩ። ነብይና ሙሓመድ (ሰለላሁ ዓለይሂ ወሰለም) ድማ ብዛዕባ ደቂ ኣንስትዮ ብዙሕ ለበዋታት ኢዮም ተላብዮም። ገለ ካብኡ ድማ ፦

**(استوصوا بالنساء خيرًا فإن المرأة خلقت من ضلع ،وإن أعوج ما في الضلع أعلاه ، فإن ذهبت تقيمه كسرته ،وإن تركته لم يزل أعوج فاستوصوا بالنساء )رواه البخاري ومسلم وفى رواية: (إن المرأة خلقت من ضلع ولن تستقيم لك على طريقة فإن استمتعت بها استمتعت بها وفيها عوج وإن ذهبت تقيمها كسرتها وكسرها: طلاقها )رواه مسلم وقال صلى الله عليه وسلم: (لا يفرك مؤمن مؤمنة إن كره منها خلقًا رضي منها خلقاً آخر) رواه مسلم**

ካብዚ ልባዊ ዝኾነ ምኽርን ማዕዳን ናይ ነብይና ሙሓመድ(ሰለላሁ ዓለይሂ ወሰለም) ክንርድኦ ንኽእል እንተድኣ ሃልዩ ድማ: ጓለንስተይቲ ብተፈጥሮኣ ፍጹምነት ከም ዘይብላ እኳ ድኣ ኣብ ዝኾነ ጠባያ ጉድለት ከም ዘለዋ: ሰብኣያ ምስኣ ብዝሓሸ ኩነታት ክነብር እንተድኣ ኮይኑ ድማ እዚ ተፈጥሮኣዊ ዝኾነ ጉድለት (ዘይፍጽሙነት) ከም ቅቡል ወሲዱ እቲ ጽቡቕ ተግባራታ ምስቲ ሕማቕ ተግባራታ እና ኣመዛዘነ ከምኡ ‘ውን ገለ ዝጸልኦ ጠባያት እንተድኣ ሃልይዋ ምስቲ ካልእ ዝፈትዎ ጠባያታ እና ኣማዛዘነ ብዓይኒ ጽልኢ ክሪኣ የብሉን። ገለ ገለ ደቂ ተባዕትዮ ኣንስቶም ምሉእነት ክህልወን ይደልዩ። እዚ ግን ዘይካኣል ነገር ኢዩ። ብሰንኪ’ዚ ድማ ኣብ ዘየድሊ ምትህልላኽ ይወድቁ ክሳብ ኣብ ፍትሕ’ውን ይበጽሑ። ከምቲ ረሱል (ሰለላሁ ዓለይሂ ወሰለም)ዝበልዎ፦

**(وإن ذهبت تقيمها كسرتها وكسرها: طلاقها)رواه البخاري ومسلم**

እቲ ሰበይቲ ትገብሮ ጌጋታት ኣብ ዲን ይኹን ኣብ ክብረታ ዘይትንክፍ እንተድኣ ኮይኑ ሸለል ኢልካ ክትሓልፎ ኢዩ ዘለካ ።

ገለ ካብ መሰላት ሰበይቲ ድማ መሻርፍ ብግቡእ ከማልኣላ ይግብኦ ማለት ከብልዓ: ከስትያ: ክኸድናን ካልእ ኣድላይ ዝኾነ ነገራት ክገብረላን ይግብኦ። ከምቲ ረቢ ሱብሓነሁ ወተዓላ ዝበሎ ፦

**(وعلى المولود له رزقهن وكسوتهن بالمعروف) سورة البقرة الآية233**

ከምኡ ’ውን ነብይና ሙሓመድ (ሰለላሁ ዓለይሂ ወሰለም) ኣንስትና ዝእውዳና መሰል እንታይ ኢዩ ኢሎም ምስ ተሓተቱ ከምዚ ክብሉ መሊሶም ፦

**(أن تطعمها إذا طعمت، وتكسوها إذا اكتسيت، ولا تضرب الوجه، ولا تقبح، ولا تهجر إلا في البيت)رواه أحمد وأبوداود وابن ماجه**

ከምኡ ’ውን ካብ ክልተ ንላዕሊ ኣንስቲ ዘለዎኦ ሰብ ብፍትሒ ገይሩ ከነባብረን። ኣብ መሻርፍ: መንበሪ ገዛ ከምኡ ’ውን ኣብ ምሕደራ ፍትሒ ክገብር ኣለዎ። ናብ ሓዲአን እንተድኣ ዘንቢሉ ሓደ ካብቲ ዓበይቲ ዘንብታት ገይሩ ኣሎ ማለት’ዩ። ከምቲ ነብይና ሙሓመድ(ሰለላሁ ዓለይሂ ወሰለም) ዝበልዎ፥

**(من كانت له امرأتان فمال إلى إحداهما جاء يوم القيامة وشقه مائل) رواه أحمد وأهل السنن بسند صحيح**

ነታ ሓንቲ ካብታ ሓንቲ ንላዕሊ ጌርካ ምፍታው ግን ካብ ቁጽጽሩ ወጻኢ ልዕሊ ዓቕሙ ስለ ዝኾነ ዘንቢ የብሉን። ከምቲ ረቢ ዝበሎ፦

**(ولن تستطيعوا أن تعدلوا بين النساء ولو حرصتم) سورة النساء الآية 129**

ነብይና ሙሓመድ (ሰለላሁ ዓለይሂ ወሰለም) ኣብ መንጎ ኣንስቶም ፍትሒ ይገብሩ ነይሮም። ብድሌት ናይታ ሓንቲ ምስታ ካልኣይቲ እንተድኣ ዝያዳ መዓልታት ሓዲሩ ግን ጸገም የብሉን። ከምቲ ሰውዳ ዝተባህላ ሰይቲ ረሱል(ሰለላሁ ዓለይሂ ወሰለም) መዓልተን ንዓኢሻ ዝህበአን ዝነበራ። ረሱል(ሰለላሁ ዓለይሂ ወሰለም) ምስ ሓመሙ ድማ ናብ ገዛ ናይ ዓኢሻ ንኽኸዱ ኣንስቶም ኣፍቂደናሎም ። ክሳብ ዝሞቱ ድማ ምስ ዓኢሻ ነይሮም። ገለ ካብ መሰላት ናይ ሰብኣይ ድማ: እዚ መሰል’ዚ ካብ ናይ ሰበይቲ መሰል ዝዓበየ ኢዩ። ከምቲ ረቢ ዝበሎ፦

**(ولهن مثل الذي عليهن بالمعروف وللرجال عليهن درجة) سورة البقرة الآية228**

ንሰበይቲ ዝጠቕማ ዘበለ ነገራት ድማ ሰብኣያ ኢዩ ሓላፍነቱ ዝወስድ። ከምቲ ረቢ ዝበሎ ኣብ ቁርኣን ኣልከሪም፦

**(الرجال قوامون على النساء بما فضل الله بعضهم على بعض وبما أنفقوا من أموالهم )سورة النساء الآية34**

ከምኡ’ውን ኣብ ኩሉ ነገር ክትምእዘዞ ብዘይካ ኣብ ሓራም። ምስጢር ናይ ሰብኣያ ደገ ከይተውጽኦ: ገንዘቡ ክትእክበሉ ከምቲ ነብይና ሙሓመድ (ሰለላሁ ዓለይሂ ወሰለም) ዝበልዎ።

**(لو كنت آمراً أحداً أن يسجد لأحد لأمرت المرأة أن تسجد لزوجها) رواه الترمذي وقال حديث حسن**

**(إذا دعا الرجل امرأته إلى فراشه فأبت أن تجئ فبات غضبان عليها لعنتها الملائكة حتى تصبح) رواه البخاري ومسلم**

ብዘይ ፍቓድ ናይ ሰብኣያ ማለት ምስኣ እንተድኣ ሃልዩ ስያም ተጠውዕ (ፈርዲ ዘይከነ ማለት ኢዩ) ክትጸውም የብላን። ገለ ካብቲ ሰበይቲ ጀና ትኣትወሉ ብሉጽ ስራሕ ድማ ትእዛዝ ሰብኣያ ምኽባር’ዩ። ከምቲ ረሱል (ሰለላሁ ዓለይሂ ወሰለም) ዝበልዎ፦

**(أيما امرأة ماتت وزوجها عنها راض دخلت الجنة)رواه ابن ماجه والترمذي وقال حديث حسن غريب**

7ይ፡ መሰላት መራሕትን ተመራሕትን **الحق السابع: حقوق والولاة والرعية**

(እዚ ዝስዕብ መሰላት ንሙስሊሚን ዝኾኑ መራሕቲ ጥራይ እዩ ዝምልከት)

ጉዳያት ናይ ሙስሊሚን ዘመሓድሩ ጠቕላሊ መራሒ ናይ ሃገር ይኹን ከምኡ’ውን ኣብ ዉሱን ቦታ ወይ ዉሱን ስራሕ ሓላፍነት ተዋሂብዎም ዝሰርሑ መራሕቲ ካብ ህዝቦም ዝጠልብዎ መሰላት ኣለዎም።

ገለ ካብቲ መሰላት ናይ ሙስሊሚን ኣህዛብ ካብ መራሕቶም ዝጠልብዎ ድማ፥ እቶም ሓለፍቲ፥እዚ ሓለፍነት’ዚ ከቢድ ሓላፍነት ምዃኑ ተረዲኦም ብቕንዕናን ፍትሕን ከመሓድርዎም ይግባእ። እዚ ድማ መንገዲ ናይ ረሱልን ሰሓባን ምስ ዝኽተሉ ጥራይ ኢዩ ክኸውን ዝኽእል። እዚ ምስ ዝገብሩ ድማ ሙስሊሚን ምስ መራሕቶም ህድኣትን ርግኣትን ዘለዎ ሂወት ክህልዎም ይኽእል ። መሰላት ናይ መራሕቲ ድማ ፥ትእዛዛቶም ብቕንዕና ክንፍጽም ፥እንተደኣ ዘንጊዖም ከነዘክሮም ፥ኣብ ጌጋ ክወድቁ እንተርኢናዮም ድማ ረቢ ናብ መንገዲ ሓቂ ክመልሶም ዱዓ ክንገብረሎም። እቲ ዝእዝዙና ነገር ሓራም እንተዘይኮይኑ ድማ ክንትግብሮ ይግባእ።እዚ እንተደኣ ተግቢርና ድማ ጸጥታ ዘለዎ መነባብሮ ክህልወና ይኽእል። ትእዛዞም ነጺግና እንተድኣ ተቓዊምናዮም ግን ሕንፍሽፍሽን ዘየድሊ ጸጥታዊ ጸገማትን ከጋጥም ይኽእል። ስለዚ ድማ ኢዩ ረብን ረሱልን ንመራሕትና ክንምእዘዞም ከም ዘለና ኣጥቢቖም ዝሓበሩና። ከምቲ ረቢ ኣብ ቁርኣን ዝበሎ፦

**(يا أيها الذين آمنوا أطيعوا الله وأطيعوا الرسول وأولي الأمر منكم)سورة النساء الآية 59**

ከምኡ’ውን ረሱል )ሰለላሁ ዓለይሂ ወሰለም( ከምዚ ይብሉ፦

**(على المرء المسلم السمع والطاعة فيما أحب وكره إلا أن يؤمر بمعصية فإذا أمر بمعصية فلا سمع ولا طاعة ) متفق عليه. وقال عبدالله بن عمر:كنا مع النبي صلى الله عليه وسلم في سفر فنزلنا منزلاً فنادى منادي رسول الله صلى الله عليه وسلم: الصلاة جامعة،فاجتمعنا إلى رسول الله صلى الله عليه وسلم فقال : (إنه ما من نبي بعثه الله إلا كان حقا عليه أن يدل أمته على خير ما يعلمه لهم، وينذرهم شر ما يعلمه لهم، وإن أمتكم هذه جعلت عافيتها في أولها، وسيصيب آخرها بلاء وأمور تنكرونها، وتجيئ فتنة يرقق بعضها بعضا، تجيء الفتنة فيقول المؤمن: هذه مهلكتي، وتجيء الفتنة فيقول المؤمن: هذه، فمن أحب أن يزحزح عن النار ويدخل الجنة فلتأته منيته وهو يؤمن بالله واليوم الأخر، وليأت إلى الناس الذي يحب أن يؤتى إليه، ومن بايع إماما فأعطاه صفقة يده وثمرة قلبه فليطعه إن استطاع فإن جاءه آخر ينازعه فاضربوا عنق الآخر ) رواه مسلم.**

ከምኡ’ውን ነፍሲ-ወከፍ ኣባል ሕብረተሰብ ተራኡን ሓላፍነቱን ፈሊጡ ንመራሕቲ ክተሓባበሮምን ኩሉ ግቡኣቱ ዘበለ ብቕንዕና ክፍጽምን ይግባእ።

8ይ፡ መሰላት ናይ ጎረቤት **الحق الثامن: حق الجيران**

ጎረቤት ዝበሃል ብገዛ ወይ ብመሬት ዝጉርብተካ እዩ።ጎረቤትካ ብዙሕ መሰላት ይእውደካ።ጎረቤትካ ካብ ቤተ-ሰብካ (ኣዝማድካ) አንተኾይኑ እሞ ሙስሊም አንተደኣ ኮይኑ ሰለስተ መሰላት ኣለዎ። መሰል ናይ ጉርብትና ፥መሰል ናይ ዝምድና፥ ከምኡ ድማ መሰል ናይ እስልምና።ጎረቤትካ ሙስሊም ኮይኑ ግን ከኣ ጓና እንተድኣ ኮይኑ ክልተ መሰላት ይእውደካ።መሰል ናይ ጉርብትናን መሰል ናይ እስልምናን ።ዘመድካ ኮይኑ ግን ሙስሊም እንተዘይኮይኑ ድማ ክልተ መሰላት ኣለዎ። መሰል ናይ ጉርብትናን መሰል ናይ ዝምድናን።ጓና ኮይኑ ሙስሊም ኣይኮነን ግን ጎረቤትካ እንተድኣ ኮይኑ ሓንቲ መሰል ይእውደካ ንሳ ድማ መሰል ናይ ጉርብትና ኢያ።ረቢ ሱብሓናሁ ወተዓላ ከምዚ ይብል ኣብ ቁርኣን ኣልከሪም፦

**(وبالوالدين إحسانًا وبذي القربى واليتامى والمساكين والجار ذي القربى والجار الجنب) سورة النساء الآية36**

ከምኡ’ውን ረሱል )ሰለላሁ ዓለይሂ ወሰለም( ከምዚ ይብሉ፦

**(ما زال جبريل يوصيني بالجار حتى ظننت أنه سيورثه) رواه البخاري ومسلم**

ገለ ካብቲ መሰላት ናይ ጎረቤትካ ፥ብዝተኻእለ መጠን ብገንዘብካ ብጉልበትካ ጽቡቕ ክትገብረሉ። ረሱል)ሰለላሁ ዓለይሂ ወሰለም( ድማ ከምዚ ይብሉ፦

**(خير الجيران عند الله خيرهم لجاره)رواه الترمذي وقال حديث حسن غريب. وقال (من كان يؤمن بالله واليوم الآخر فليحسن إلى جاره).رواه مسلم. وقال أيضا: (إذا طبخت مرقة فأكثر ماءها وتعاهد جيرانك). رواه مسلم**

ከምኡ’ውን ንጎረቤትካ ኣብ ፍሉይ ኣጋጣሚታት ህያብ ክትህቦ። ምኽንያቱ ምልዉዋጥ ናይ ህያብ ፍቕሪ የደልድል ከምኡ’ውን ጽልእን ቅርሕንትን የርሕቕ።

ብዘረባኻ ይኹን ብተግባርካ ንጎረቤትካ ዝጎድእ ነገር ከይትገብር ተጠንቀቕ። ከምቲ ረሱል (ሰለላሁ ዓለይሂ ወሰለም) ዝበልዎ፦

**(والله لايؤمن والله لايؤمن والله لايؤمن): قالوا من يارسول الله؟ قال: (الذي لا يأمن جاره بوائقه ).رواه البخاري. وفي رواية: (لا يدخل الجنة من لا يأمن جاره بوائقه ) والبوائق : الشرور**

ብዙሓት ደቂሰባት ኣብዚ ግዜ’ዚ ብመሰላት ናይ ጎረባብቶም ኣይግደሱን። ጎረቤቶም እናተሰቀቐን እናተሰከፈን ይነብር። ከምኡ’ውን ባእስን ምስሕሓብን ኣብ መንጎ ጎረባብቲ ይበዝሕ ።እዚ ድማ ኣንጻር ትእዛዝ ረብን ረሱልን ኢዩ። ሳዕቤናቱ ድማ ምርሕሓቕን ምብትታንን ናይ ሙስሊሚን ኢዩ።

9ይ: ሓፈሻዊ መሰላት ናይ ሙስሊሚን **الحق التاسع : حقوق المسلمين عمومًا**

እዚ መሰላት’ዚ ድማ ኣዝዩ ብዙሕ ኢዩ። ካብቲ ረሱል (ሰለላሁ ዓለይሂ ወሰለም) ዝበልዎ ንምጥቃስ ድማ፦

**(حق المسلم على المسلم ست:إذا لقيته فسلم عليه ،وإذا دعاك فأجبه، وإذا استنصحك فانصحه ، وإذا عطس فحمد الله فشمته ،وإذا مرض فعده، وإذا مات فاتبعه) رواه مسلم.**

ኣብዚ ሓዲስ’ዚ ድማ ብዙሕ መሰላት ናይ ሙስሊሚን ተገሊጹ ኣሎ።

1. ሰላም ምባል፡- ሰላም ምባል ሱና ኢዩ። ሓደ ካብቲ ኣብ መንጎ ሙስሊሚን ፍቕርን ምትሕቑቛፍን ዘምጽእ ድማ ኢዩ። ከምቲ ነብይና ሙሓመድ (ሰለላሁ ዓለይሂ ወሰለም) ዝበልዎ፦

**(والله لا تدخلوا الجنة حتى تؤمنوا،ولا تؤمنوا حتى تحابوا،أفلا أخبركم بشيء إذا فعلتموه تحاببتم أفشوا السلام بينكم) رواه مسلم.**

ረሱል (ሰለላሁ ዓለይሂ ወሰለም) ድማ ንዝረኸብዎ ሰብ መጀመርታ ብሰላም ይጅምርሉ ነይሮም። ንቖልዓ ‘ውን ከይተረፈ ሰላም ይብሉ ነይሮም። እቲ ሱና ድማ ማለት ኣጀማምራ ናይ ሰላም ከምዚ ዝስዕብ ይኸውን። ንእሽቶ ንዓቢ፥ ዉሑዳት ድማ ንብዙሓት ፥ኣብ መጽዓኛ ተሰቒሉ ዝኸይድ ነቲ ብእግሩ ዝኸይድ መጀመርያ ሰላም ክብሉ ይግባእ። እቶም ክጅምሩ ዝግብኦም እንተ ዘይጀሚሮም ግን እቶም ካልኣይ ክፋል እንተ ጀመሩ ጸገም የብሉን።

ዓማር ቢን ያሲር ዝተባህለ ሰሓቢ ድማ ከምዚ ይብል ነበረ፦

**(ثلاثة من جمعهن فقد استكمل الإيمان: الإنصاف من نفسك ،وبذل السلام للعالم،والإنفاق من الإقتار) رواه البخاري.**

ብሰላም ምጅማር ሱና ክኸውን እንከሎ ምምላስ ድማ ፈርዲ ኪፋያ ኢዩ። ሓደ እንተ ድኣ መሊሱ እቶም ዝተረፉ ካብ ተሓታትነት ነጻ ይኾኑ ማለት’ዩ። ረቢ ድማ ከምዚ ይብል ኣብ ቁርኣን ኣልከሪም፦

**(وإذا حييتم بتحية فحيوا بأحسن منها أو ردوها)سورة النساء الآية 86.**

(ኣሰላሙ ዓለይኩም) ምስ በለካ (ኣህለን ወሳህለን) ኢልካ ምምላስ ቅኑዕ ኣይኮነን። እንታይ ድኣ (ወዓለይኩሙ ሰላም) ኢልካ ትምልሰሉ። ዝያዳ ማለት (ወራሕመቱላሂ ወበረካቱሁ) እንተ ወሲኽካ ጽቡቕ ኢዩ።

2. እንተ ድኣ ዓዲሙካ ክትመጾ: ድማ ሱና ኢዩ። እዚ ድማ ኣብ መንጎ ሙስሊሚን ሓድነትን ምትሕቑቛፍን ዘምጽእ ኢዩ። እቲ ዕድመ ናይ መርዓ እንተድኣ ኮይኑ ድማ ንኽትመጾ ዋጅብ (ግድን) ይኾነካ ፡ኣብቲ መርዕኡ ረቢ ዝጸልኦ ነገራት እንተድኣ ዘይገይሩ። ረሱል (ሰለላሁ ዓለይሂ ወሰለም) ድማ ከምዚ ይብሉ፦

**(ومن لم يجب فقد عصى الله ورسوله) رواه البخاري ومسلم.**

ሙስሊም ሓውኻ ንኽትሕግዞ እንተ ድኣ ጸዊዕካ ‘ውን ክትከዶ ኣለካ። ሙስሊም ሓውኻ ክትሕግዝ ግዴታኻ ስለ ዝኾነ ከምቲ ረሱል(ሰለላሁ ዓለይሂ ወሰለም) ዝበልዎ ድማ፦

**(المؤمن للمؤمن كالبنيان يشد بعضه بعضا) رواه البخاري ومسلم.**

1. ንሙስሊም ሓውኻ ምምካር:- ሙስሊም ሓውኻ ምኽሪ ደልዩ እንተ ድኣ መጺኡካ ብቕንዕና ምኸሮ ምኽንያቱ እዚ ሓደ ካብቲ ዲን ስለ ዝኾነ። ረሱል (ሰለላሁ ዓለይሂ ወሰለም) ድማ ከምዚ ይብሉ፦

**(الدين النصيحة ، قلنا لمن ؟ قال: لله، ولكتابه، ولرسوله ،ولأئمة المسلمين، وعامتهم).رواه مسلم**

ወላ’ውን ምኽሪ ደልዩ እንተዘይመጸካ ግን እቲ ዝገብሮ ዘሎ ነገር ወይ ክገብሮ ዝዳሎ ዘሎ ነገር ይጎድኦ ምዃኑ እንተፈሊጥካ ክትመኽሮ ኢዩ ዝግበኣካ።

4. ዕንጥሸው ምስ በለ:- (ኣልሓምዱሊላህ) እንተድኣ ኢሉ (የርሓሙካላህ) ትብሎ። (ኣልሓምዱሊላህ) እንተዘይበለ ግን (የርሓሙካላህ) ኣይትበሎን ኢኻ። (ኣልሓምዱሊላህ) ምስ በለ ግን (የርሓሙካላህ) ክትብሎ ፈርዲ (ግዴታ) እዩ።ንሱ ድማ ከም’ዚ ኢሉ ክምልስ ይግበኦ(የህዲኩሙላሁ ወዩስሊሑ ባለኩም)።ዕንጥሸው ምባል እንተድኣ ቀጺሉ ክሳብ ሰለስተ ግዜ (የርሓሙካላህ) ትብሎ ።ኣብ ራብዓይ ግዜ ግን (ዓፋከላህ) በሎ።

5. እንተ ሓሚሙ ብጽሓዮ:- ዘመድካ ወይ ዓርክኻ ወይ ጎረቤትካ እንተድኣ ኮይኑ ድማ ዝያዳ መሰል ይእውደካ። ከከም ኩነታት ናይቲ ሕማምን ሕሙምን ድማ ብዝሒ ናይ’ቲ ምብጻሕ ክውሰን ይኽእል። ሕሙም ኣብ ትበጽሓሉ ግዜ ድማ ብዛዕባ ኩነታት ጥዕንኡ ክትሓቶን ዱዓ ክትገብረሉን ተስፋ ክትህቦን ይግባእ። ብዙሕ ከየሰናበድካ ድማ ተውባ ክገብር ከም ዘለዎ ተዘኻኽሮ። ንኣብነት፦ እንተ ድኣ ሓሚምካ ረቢ ብሰንኩ ካብ ብዙሕ ዘንቢ ይቕረ ይብለልካ ትብሎ።

6. ሙስሊም ሓውኻ እንተ ድኣ ሞይቱ:- ድማ ጅናዛኡ ተኸቲልካ ኪድ። ከምኡ’ውን ቅበሮ ምኽንያቱ ብዙሕ ኣጅሪ ኢዩ ዘለዎ። ብዛዕባ’ዚ ክዛረቡ ከለዉ ድማ ረሱል (ሰለላሁ ዓለይሂ ወሰለም) ከም’ዚ ይብሉ፦

**(من تبع الجنازة حتى يصلى عليها، فله قيراط، ومن تبعها حتى تدفن فله قيراطان)، قيل: وما القيراطان؟ قال:( مثل الجبلين العظيمين ).رواه البخاري ومسلم**

7. ንሙስሊም ሓውኻ ብዘረባኻ ይኹን ብተግባርካ ክትጎድኦ የብልካን። ረቢ ብዛዕባ’ዚ መጠንቀቕታ ክህብ ከሎ ከምዚ ይብል፦

**(والذين يؤذون المؤمنين والمؤمنات بغير ما اكتسبوا فقد احتملوا بهتانًا وإثمًا مبينًا) سورةالأحزاب الآية58**

ንሙስሊም ሓው ኮነ ኢሉ ዝጎድኦ ድማ ኣብ ኣኺራ ከይበጽሐ ኣብዛ ኣዱንያ ረቢ ክፈድዮ ኢዩ። ረሱል(ሰለላሁ ዓለይሂ ወሰለም) ድማ ከምዚ ኢሎም ይምዕዱና፦

**(لاتباغضوا، ولا تدابروا، وكونوا عباد الله إخوانا، المسلم أخو المسلم لا يظلمه، ولا يخذله، ولا يحقره ،بحسب امرئ من الشر أن يحقر أخاه المسلم ،كل المسلم على المسلم حرام : دمه، وماله، وعرضه ) رواه مسلم.**

ኣብ መወዳእታ ንኹሉ ጠርኒፋ ከተረድኣና ትኽእል ክንፈልጣ ዝግባኣና ኩሎም ሙስሊሚን ኣሕዋት ምዃኖም ኢዩ።

**قال النبي صلى الله عليه وسلم : (المسلم أخو المسلم).**

**10ይ: መሰላት ናይ ኩፋር (ሙስሊሚን ዘይኮኑ) الحق العاشر:حق غير المسلمين**

ሙስሊሚን ዘይኮኑ ማለት ኩፋር ኣብ ኣርባዕተ ዓይነት ክንከፍሎም ንኽእል። ንሳቶም ድማ፦

1. **(الحربيون)(ኣል ሓርብዩን) ፡** እዚኦም ዓይነት ኩፋር ምስ ሙስሊሚን ኣብ ኩነታት ናይ ውግእ ዘለዉ ኮይኖም፣ካባና ዝጠልብዎ መሰል ናይ ምክልኻል ይኹን ምክንኻን የብሎምን።
2. **(المستأمنون)(ኣልሙስታእማኑን) ፡**እዚኦም ድማ ብሕድሪ ዝተረከብናዮም ኩፋር ኮይኖም፥ ኣብቲ ንዐኦም ዝተወሰነ ቦታን ክሳብ’ቲ ዝተወሰነሎም ግዜን ናይ ዑቕባ መሰል ኣለዎም። ረቢ ድማ ከምዚ ይብል ኣብ ቁርኣን ኣልከሪም፦

**(وإن أحد من المشركين استجارك فأجره حتى يسمع كلام الله ثم أبلغه مأمنه )سورة التوبة الآية 6**

3  **(المعاهدون)(ኣልሙዓሃዱን)** እዚኦም ዓይነት ኩፋር ድማ ምስ ሙስሊሚን ውግእ ደው ምባል ይኹን ካልእ ስምምዕ ዘለዎም ኢዮም። እዚ ድማ ኣብ መንጎ ሙስሊሚንን ኩፋርን ንዝተወሰነ ግዜ ዝግበር ስምምዕ ኢዩ። ኣብ ስምምዖም ጸኒዖም ክሳብ ዘለው ከምኡ ‘ውን ንጸላእትና ክሳብ ዘይሓገዙ ኣንጻርና ወይ ዲንና ክሳብ ዘይጸረፉ ፥ብመሰረት’ቲ ምስኦም ዝኣተናዮ ስምምዕ መሰላቶም ንሕልወሎም። ከምቲ ረቢ ሱብሓናሁ ወተዓላ ዝብሎ፦

**(إلا الذين عاهدتم من المشركين ثم لم ينقصوكم شيئًا ولم يظاهروا عليكم أحدًا فأتموا إليهم عهدهم إلى مدتهم إن الله يحب المتقين )، وقوله: (وإن نكثوا أيمانهم من بعد عهدهم وطعنوا في دينكم فقاتلوا أئمة الكفر إنهم لا أيمان لهم) سورة التوبة الآيتان 4،12**

4 **(الذميون)(ኣዚሚዩን) ፡**ናይዚኣቶም መሰላት ካብቶም ኣቐዲሞም ዝተጠቕሱ ዝበዝሐ ኢዩ። ምኽንያቱ ኣብ ዓዲ ናይ ሙስሊሚን ኣብ ትሕቲ ምሕደራን ምክልኻልን ናይ ሙስሊሚን ገንዘብ (ጂዝያ) እና ኸፈሉ ስለ ዝነብሩ ኢዮም። እቲ መራሒ ናይ ሙስሊሚን ድማ ኣብ ቅትለት፥ ገንዘብ፥ ከምኡ’ውን ምግሃስ ክብርታት ብሸሪዓ ክፈርዶም ይግባእ። ንሳቶም ሓራም ምዃኑ ዝኣምንሉ ነገራት እንተድኣ ገይሮም ድማ ብሸሪዓ ዝተፈረደሎም መቕጻዕቲ ክውሰነሎም ይግባእ። ከምኡ’ውን ካብ ዝጎድኦም ነገራት ክከላኸለሎም ይግባእ። ኣካዳድናኦም ካብ ናይ ሙስሊሚን ዝተፈለየ ክኸውን ይግባእ። ኣብ እስልምና ኣጸያፊ ዝኾነ ነገር ክገብሩ የብሎምን። ከምኡ’ውን ንዲኖም ዘንጸባርቕ መግለጺታት ክጥቀሙ ከምዘይብሎም ከም ደወል፥ መስቀል ዝኣመሰለ ማለት ኢዩ። ነዚኦም ዝምልከት ዛዕባታት ድማ ኣብ ክቱብ(መጻሕፍቲ) ናይ ዑላማእ ብሰፊሕ ተዘኪሩ ስለ ዘሎ ፥ኣብኡ ተመሊስና ብስፍሕ ዝበለ ንኸነንብቦ እላቦ።

**والحمد لله رب العالمين وصلى الله وسلم على نبينا محمد وآله وصحبه أجمعين.**

**------------------------0-----------------------**